El Baix Llobregat i l’Hospitalet ja ho tenen tot a punt per celebrar els dies més bojos de l’any — Les notícies i l'última hora del Baix Llobregat i l'Hospitalet - El Far\nViernes, 9 de febrero de 2018 | Leída 72 veces\nEl Baix Llobregat i l’Hospitalet ja ho tenen tot a punt per celebrar els dies més bojos de l’any\nL’agenda festiva als diferents municipis de la comarca inclou actuacions de comparses, música, ball i concursos de disfresses\nEls veïns d’Esplugues es disposen a participar a la Gran Rua de Carnaval a bord de carrosses i amb les seves millors disfresses. Tot plegat començarà aquest dissabte, a partir de les 17 hores, a la rambla Verge de la Mercè, on es farà la mostra de carrosses i paral·lelament també es trobaran tallers infantils, de pintura i maquillatge, i animació. Com a novetat, aquest any el pregó del Rei Carnestoltes donarà el tret de sortida de la desfilada, que arrenca directament a la rambla i acaba amb una ballada conjunta que es fa a la pista vermella del parc Pou d’en Fèlix.\nBen avançat el vespre, es podrá seguir la gresca al Complex Esportiu Municipal Les Moreres, on espera el Carnaball, amb música punxada per un dj. Hi haurà servei de bar a càrrec d’Atabalats. Allà també es desvetllaran els noms dels guanyadors del concurs de disfresses de la Gran Rua.\nL’alegria, la imaginació, la disbauxa i el surealisme tornaran a prendre Sant Andreu de la Barca amb motiu de l’arribada del Carnestoltes, que inundarà els carrers de la ciutat d’activitats, música i balls. El Rei Carnestoltes arribarà el dia 8 de febrer al Centre Cultural Aigüestoses, des d’on començarà una rua fins a la plaça de Federico García Lorca, on hi haurà la recepció oficial.\nEls més petits seran els protagonistes de la rua i del ball infantil el dia 10 de febrer a l’esplanada del mercat setmanal, a partir de les 10.30 hores. La rua farà el seu itinerari habitual sortint de l’esplanada del mercat setmanal i passant per l’avinguda Constitució, la Via de l’Esport, el passeig del Parlament, el carrer Catalunya i el carrer Doctor Fleming fins tornar a l’esplanada del mercat setmanal.\nL'Ajuntament tornarà a organitzar enguany, per tercer any, un ball de Carnestoltes, consolidant d'aquesta manera una la iniciativa que ha tingut una gran acceptació per part de la ciutadania. La festa tindrà com a escenari un cop més el poliesportiu l'11, que obrirà les seves portes a les 23 h. i es previst que la festa s'acabi a les 4 h.\nL’arribada del rei Carnestoltes a Gavà tindrà lloc aquest divendres. Serà a les 17.30 hores, des de la plaça de la Pagesia fins a la Torre Lluc. Durant la vetllada, es presentaran també els personatges de la Tornaboda amb ball, música i animació pels carrers del centre de la ciutat. En arribar al parc, es ballarà La Tornaboda amb l’Esbart Brugués i es finalitzarà amb una xocolatada.\nDissabte, 10 de febrer, es farà la gran Rua, l’acte més esperat i multitudinari de la festa. Un seguici guiat per la disbauxa que partirà de la plaça de Batista i Roca, fins a la Rambla de Maria Casas i la plaça de Josep Tarradellas. El recorregut continuarà pel carrer dels Màrtirs del Setge del 1714 i pel carrer de Sant Pere fins a la plaça de Jaume Balmes, on a partir de les 18 hores començarà la Rua dancing show, hi haurà la lluita de confeti i, tot seguit, es lliuraran obsequis als participants.\nA les 21 hores, al casal de cultura American Lake es podrà gaudir dels concerts dels Escalonaos, American Lake Covers i els Soulrise. La festa culminarà a ritme de versions, rumba i soul i la rifa d’una cap de setmana de relax per a dues persones. D’altra banda, Amics del Ball organitza el ball i concurs de Carnaval que, en aquesta ocasió amenitzarà l’orquestra Dúo Alma. Serà a partir de les 22.30 hores al pavelló Jacme March.\nLa Kaco començarà aquest dissabte a les 10 hores amb la seva tradicional rua que pretén despertar somriures als petits i grans de Pallejà. A la tarda, a partir de les 19 hores, el pregó dels Quarantins del 78 donarà el tret de sortida a la Rua de la Disbauxa que sortirà de la plaça del Castell i continuarà per l’avinguda Prat de la Riba i l’avinguda Generalitat. Es preveu fer un canvi de sentit a l’alçada del carrer Montserrat i que la rua segueixi per l’avinguda Generalitat i l’avinguda Prat de la Riba fins a la rotonda del carrer Joan Maragall. Posteriorment, la gran festa carnavalesca inclourà el lliurament de premis a la plaça del Castell i el ball de disfresses, a partir de les 23.30 hores, a la pista poliesportiva.\nDiumenge 11 seran els més petits els que podran participar en la rua infantil, a partir de les 12.30 hores, que recorrerà les avingudes Prat de la Riba i Generalitat, farà un canvi de sentit a la Riera Boter i tornarà fins a la plaça del Castell on, a partir de les 13 hores es podrà gaudir d’un espectacle d’animació a càrrec dels Quarantins del 78. El Carnestoltes 2018 es tancarà dimecres de cendra dia 14 de febrer amb una rua mortuòria i el tradicional enterrament de la sardina.\nEl tema del Carnaval d’aquest any a Sant Feliu és el fons del mar. El tret de sortida es donarà a la Sala Ibèria aquest divendres, 9 de febrero, amb l'anunci de l'arribada del Rei Carnestoltes en el marc d'una activitat infantil amb Rah-món Roma i Oriol Cases del grup Sarau de Carnaval. La festa continuarà a la nit al Carnaval Jove on la banda santfeliuenca Públic Major i la dj Ara Aloha amenitzaran la nit a la Sala Ibèria.\nEl dia més especial de la festa serà aquest dissabte, quan a partir de les 18.30 h sortirà del carrer de Mataró la rua de comparses, les quals recorreran els carrers de la ciutat amb música, color i disbauxa fins arribar a la plaça de la Vila on realitzaran el ball final i on es coneixerà el veredicte del jurat. La cloenda a la celebració serà el dissabte 17 de febrer, quan es durà a terme l'enterrament del Rei Carnestoltes a càrrec dels Diables la Salut.\nA més, per fer ambient, s'hi han col·locat a diversos equipaments de Sant Feliu uns maniquins amb disfresses cedides per les comparses de les darreres edicions del carnaval.\nParal·lelament a aquests actes, des de l'associació Pistoleros de Edison s'organitza un concurs fotogràfic a Instagram on els usuaris poden penjar les seves fotografies de temàtica carnavalera a la xarxa acompanyada de l'etiqueta #concurscarnavalpistoleros fins al 15 de febrer. També es farà un concurs de votació popular, on es podrà participar a través d'una enquesta al web de Fetasantfeliu, votant la comparsa que més agradi. L'horari de votacions començarà quan arrenqui la rua, a les 17.30 h, i hi haurà temps per votar fins a la mitjanit, quan es tancarà l'enquesta. La comparsa guanyadora per votació popular es farà pública durant l'enterrament del Rei Carnestoltes.\nDissabte també serà el dia de la Gran Rua de Carnaval a Sant Joan Despí, amb la participació d'una quinzena de comparses amb disfresses d'allò més espectaculars i originals. Les comparses es concentraran a les 16.15 hores a la rambla de Josep Maria Jujol, des d'on sortirà la rua a les 17 hores. En aquesta edició, coincidint amb els preparatius per commemorar un any dedicat a l'arquitecte Josep Maria Jujol, tant la carrossa d’en Joan Despítoltes com la façana de l’Ajuntament estaran decorades amb motius modernistes. La rua acabarà amb una festa, ball, música i confeti, al parc de la Fontsanta.\nA la nit, el poliesportiu del Mig acollirà la Gran Festa Jove de Carnaval, amb sessió del Dj Adrià Ortega, director del programa ADN de Los 40 Principales, i amb Dj Lady Evelyn. Durant la festa es donaran premis a les millors disfresses individual, de parella o trio, i de grup. Hi haurà un servei d'autocar gratuït d'anada i tornada, amb parada als barris de Les Planes, Residencial Sant Joan, Pla del Vent-Torreblanca i Centre. Les entrades ja estan exhaurides.\nLa gran festa final i acomiadament a Joan Despitoltes serà dimecres 14, a les 17.30 hores, a la plaça del Mercat, al barri de Les Planes. El rei tindrà un acomiadament ben esbojarrat, amb música, ball, sorpreses i una sardinada popular.\nL’esperada Gran Rua pels carrers de la Viladecans será aquest dissabte i partirà des de les 18 hores des del parc de la Torre-roja. La rua de Carnaval d’aquesta ciutat és una de les més importants de la comarca, amb uns 2.500 participants, més tot el públic que es reuneix al llarg del recorregut.\nUn altre personatge, l’Esparriot, hi serà el mestre de cerimònies. Ell intentarà evitar que l’esbojarrament es desbordi durant la rua, una celebració molt popular: per a totes les edats i, de ben segur, la de més implicació ciutadana al llarg de l’any. A la gran cercavila de disfresses participaran una vintena de comparses de les AMPA d’escoles, de clubs esportius i d’entitats culturals.\nEnguany, el recorregut variarà una mica. El seguici s’iniciarà al parc de la Torre-roja i, a causa de les obres de la plaça de les Palmeres, recorrerà el carrer Major en lloc del carrer de Jaume Abril, camí cap a l’habitual final al parc del Torrent Ballester, on s’entregaran els premis del concurs.\nA més, s’estrena un taller infantil sobre l’enterrament de la sardina, just abans del comiat del Carnestoltes amb la tradicional sardinada popular. També per als petits, repetirà la festa musical després dels balls de la Tornaboda i el Patatuf a la plaça de la Vila.\nLa gran cercavila de Cornellà tindrà aquest dissabte a partir de les 18 hores i al carrer Bonestar, encara que una hora abans les comparses es concentraran a la Plaça Catalunya. La Rua de Carnaval posarà a prova la imaginació dels cornellanencs i cornellanenques. Per a tots els que s’animin a participar o bé a veure l’originalitat de les carrosses podran seguir el recorregut que es farà per: carrer Bonestar, avinguda de Sant Ildefons, avinguda República Argentina, carrer Mossèn Andreu i Plaça Catalunya. A les 20.30 hores es farà un fi de festa i es lliuraran els premis a les millors comparses.\nPer acabar el cercavila de Carnestoltes de forma apoteòsica hi haurà l’actuació dels Karaokes Band, una proposta revolucionària en el món de les versions. Una banda de música 100% en directe que et faran ballar amb els seus popurris de grans èxits actuals i de tota la vida i sintonies de sèries i pel·lícules. A diferència d’altres concerts de versions, podràs seguir i deixar-te l’ànima cantant les cançons, sense desentonar ni oblidar-te de la lletra. Entre popurri i popurri, quan el públic està més animant, Karaoke Band dóna la possibilitat als més valents d’entrar en escena i cantar una cançó, entre un repertori de més de 100 temes, mentre ells els acompanyen.\nEl Carnestoltes infantil tindrà lloc diumenge a partir de les 12 hores, amb sortida des del carrer Rubió i Ors (alçada del carrer dels Pins). El recorregut serà fins la Rambla i pujada fins a la Plaça de l’Església, on tindrà lloc el fi de festa amb l’espectacle “Balambambú” de la Cia. Pentina el Gat.\nEl Carnaval de Castelldefels, una de les celebracions més esperades, arriba aquest cap de setmana a la ciutat. Durant aquest divendres els diferents centres escolars s'avançaran amb les seves respectives festes de Carnaval, alguns amb rua pel carrers del municipi.\nEl gruix del programa arriba aquest dissabte. Pel matí, torna per segon cop el Carnaval a la platja, gràcies a la col·laboració de l'associació veïnal del barri de Baixador, que assumeix el retorn d'aquesta festa a la primera línia de mar. La celebració integra tallers infantils, passejada acompanyats pels tabalers de l'Agrupació de Cultura Popular, i animació i arribada del rei Carnestoltes a càrrec del grup de teatre Diviertt.\nL'endemà, diumenge 11 de febrer, la principal novetat: el Carnaval Infantil se celebra al matí. La Gran Rua infantil començarà a les 11.30 hores a la rambla Blas Infante, mentre que el ball i animació amb Xarop de Canya i el lliurament de premis tindran lloc cap a les 12.30 hores a la plaça de l'Església.\nLa celebració a Sant Vicenç dels Horts començarà aquest divendres, de 23 a 1.30 h, al parc del Mamut Venux, amb la festa juvenil L’Horterada, i la Rua serà diumenge.\nEl dissabte es farà La Vailetada, una festa infantil amb Pep Callau i Pepsicolen, de 12 a 14 h, al mateix parc. La Rua de l'endemà serà a les 12 h, mentre que les comparses es concentraran a les 10.45 h, al carrer Sant Miquel, i a les 11.15 h es farà una batucada i després (11.30 h) el pregó de la festa. En acabar la Rua, a la plaça de la Vila, els participants gaudiran de la Samfainada, i a les 17 h, tindrà lloc el ball de la Gent Gran al Centre Catòlic, amb el Duet Terra-Mar.\nPerò la festa no acabarà al cap de setmana. Dimecres se celebrarà el Dimecres de cendra, amb el traspàs de poder del Rei Carnestoltes a la Colla dels Àngels Fiabòlics, amb sardinada popular, de 19 a 21 hores.\nLa festa a Begues tindrà el seu inici aquest dissabte a les 19.30 hores amb el pregó i la reunió de comparses i carrosses davant de l’Ajuntament que precedirà l’inici de la rua. La desfilada tindrà el seu punt d’arribada al poliesportiu municipal, sobre les 20.30 h, on desfilaran les comparses per a que el jurat del concurs de disfresses pugui realitzar les seves deliberacions i triar els guanyadors i guanyadores en les dues categories establertes: comparsa i carrossa.\nA continuació s’iniciarà el ball durant el qual, a les 21.30 h, es procedirà al lliurament de premis del concurs. La festa continuarà passada la mitjanit gràcies a la discomòbil que està programada a partir de les 24 hores.\nParal·lelament a les activitats promogudes des de l’Ajuntament de Begues, les entitats del municipi també se sumaran a la celebració amb diferents propostes. Així el mateix dissabte Begues Beer Town celebra el tercer aniversari de la seva cervesa Dolina a l’Escorxador de 18 a 23 h. Les persones que hi assisteixin amb una disfressa podran guanyar un premi. Per la seva banda el Rugby Begues Club oferirà de 12 a 13 h activitats especialment adreçades a infants i joves d’entre 4 i 18 anys.\nDiumenge es tancarà la programació del Carnestoltes amb la festa de disfresses que organitza Juguem a Begues a l’Escorxador.\nEl Carnaval Martorell Bestial se celebra aquest dissabte, 10 de febrer, amb la participació d’una quarantena de colles. El tret de sortida serà la Gran Ballada Bestial, coreografiada amb la cançó The wild life d’Outasight, els passos de la qual es poden assajar a través del vídeo tutorial que la Regidoria de Cultura ha difós a les xarxes socials.\nLa concentració de colles serà, a les 17 h., a la plaça de la Vila per començar l’escalfament per a la Gran Ballada Bestial. La rua començarà a les 18 h i recorrerà el pàrquing del Vapor, carrer de l'Aigua, plaça de l’Església, portal d’Anoia, carrer de Pau Claris, avinguda dels Germans Martí, plaça del Vi i rambla de Les Bòbiles fins a Ca n’Oliveras.\nEl lliurament de premis i sopar de colles es farà, a les 21 h., a la Nau 1 de Ca n’Oliveres. A continuació arrencarà el ball de Carnaval, apte per a tots els públics, que tindrà lloc a la Nau 2. A la 01 h., començarà la sessió golfa, per a majors de 16 anys. Les entrades per la sessió golfa que s’han repartit a les Oficines d’Atenció a l’Usuari del PMSAPM s’han exhaurit.\nD'altra banda, l’Esplai Guspira organitza diumenge, 11 de febrer, el Carnaval Infantil a la plaça de Les Cultures. A les 11 h., hi haurà ball de disfresses i inscripcions al concurs, a les 12 h. rua de Carnaval (plaça de Les Cultures, carrer de Corbera de Llobregat, avinguda del Camí Fondo, carrer d’Esparreguera, fins arribar novament a la plaça de Les Cultures). Els premis es lliuraran a les 13.30 h..\nProgramació festiva a l'Hospitalet\nFins Dimecres de cendra, L'Hospitalet celebra el Carnestolts amb concentracions de comparses, rues, concursos de disfresses i moltes més activitats als diferents barris que aquests dies es deixen portar per la disbauxa del Rei Carnestoltes. A continuació detallem el programa d'activitats previstes enguany als diferents barris de la ciutat.\n10-12 h. Desfilada conjunta dels alumnes de l’Escola Patufet-Sant Jordi i de l’Institut Mercè Rodoreda\n11.45 h. Desfilada dels grups d’ESO, batxillerat i cicles formatius de l’Institut Vilumara\n15-17 h. Desfilada dels alumnes del Col·legi Tecla Sala.\n15-16 h. Les escoles Pau Sans, Joan Maragall, Josep Janés i Sant Josep El Pi fan una Rua on es van incorporant totes les escoles. La sortida és des de l'escola Pau Sans\n17-18 h. Desfilada dels alumnes de l’Associació Educativa 0-3 Saltiró\n11 h. Concurs de disfresses dels venedors de les parades del Mercat de la Florida, amb animació musical.\n12 h. Concurs de disfresses dels venedors de les parades del Mercat del Torrent Gornal.\n17 h. Inscripció i concentració de disfresses, grups i comparses a la plaça de l’Ajuntament.\n18 h. Inici de la rua: pl. de l’Ajuntament, c. Major, c. d’Enric Prat de la Riba i parc de la Serp.\n19 h. Arribada al parc de la Serp. Pregó i judici del senyor Carnestoltes, lliurament de premis i festa amb música disco.\n17.30 h. Rua de Carnestoltes i concurs de disfresses, amb sortida i arribada a la plaça de les Comunitats. Recorregut pels carrers de Miralta, Sanfeliu, Alt, de l’Estronci, del Rei En Jaume, de Sanfeliu, de Rubidi, de l’Estronci, de Cornellà i de Valeta amb arribada a la plaça de les Comunitats.\n17.30 h. Inici de la rua de Carnestoltes pels carrers del Districte, amb sortida i arribada a la plaça Espanyola.\n18.30 h. Ball i lliurament de premis a la plaça Espanyola.\n18 h. Rua de Carnestoltes, amb l’Skamot Diabòlik. Recorregut: plaça de l’Escorça, carrer de Santa Eulàlia i plaça de l’Unicef.\n19 h. Planada del rei Carnestoltes, música, judici i crema i lliurament de trofeus.\n17 h. Festa de Carnaval, a l’avinguda de Carmen Amaya.\n17.30 h. Concentració de comparses a l’avinguda del Torrent Gornal amb el carrer de les Muses i inici de la rua. Recorregut: avinguda del Torrent Gornal, carrers de Cortada i de Martí i Blasi, avinguda de Miraflores, carrers de l’Enginyer Moncunill, avinguda del Masnou i plaça d’Eivissa.\n19.30 h. Al final de la rua (a la plaça d’Eivissa): pregó del Carnestoltes, lliurament de premis a les millors comparses i disfresses i ball de Carnestoltes.\n17.30 h. Concentració de comparses a la plaça de la Bòbila i inici de la rua. Recorregut: plaça de la Bòbila, avinguda del Bosc, carrer de Belchite, plaça de la Mare de Déu del Pilar, carrers d’Empúries, del General Manso, de Floridablanca i de Churruca, avinguda de Severo Ochoa, carrers de Marcel·lí Esquius, de la Rosa de Alejandría, de les Amapolas, de Calderón de la Barca i de Vinaròs i plaça d’Eivissa.\n12 h. Concentració de comparses i inici de la rua. Recorregut: avinguda de Can Serra, carrer del Molí, avinguda de l’Electricitat, carrers de Pere Pelegrí i de Granollers, carretera d’Esplugues, avinguda de Can Serra i plaça de la Carpa.\n13.30 h. Lliurament de premis i crema del Carnestoltes, a la plaça de la Carpa.\n11.30 h. Concentració de comparses, al parc de Bellvitge, i sortida de la rua.\n12.30 h. Arribada a la plaça del Mercat, desfilada de disfresses i comparses.\n19.30 h. Judici i crema del rei Carnestoltes a càrrec dels Diables de Bellvitge, a la plaça del Mercat.\n16 h. Judici del Rei Carnestoltes, a la plaça de la Bòbila.\n17 h. Cercavila pel barri i enterrament de la sardina. Recorregut: carrers de Digoine, de la Reforma, de la Riera de l’Escorxador, del Xipreret, Major, pl. de l’Ajuntament, carrer Major, rambla de Just Oliveras, avinguda de Josep Tarradellas i Joan i camí de la Fonteta, on es farà l’enterrament. Ho organitza: Gent de Pau.\n18 h. Cercavila pel barri, enterrament de la sardina, animació infantil i comiat del Carnaval.\n18.30 h. Cercavila amb sortida de davant del Club d’Esplai la Florida (carrer del Pedraforca, 29)\nRecorregut: carrers del Pedraforca, d’Alacant, de l’Enginyer Moncunill i de la Primavera i parc de la Pau.\n19.15 h. Judici i crema del Carnestoltes, a càrrec dels Diables i Diablesses de la Florida.\n16 h. Cercavila pel barri de Can Vidalet i enterrament de la sardina a la plaça de la Bòbila.


Anunci del GFC (versió Català)\nSujet: Anunci del GFC (versió Català) Sam 11 Avr 2009 - 15:54\nGents donzelles, cavallers senyores, senyor,\nEl 5è Gran Festival de la Corona tindrà lloc a la ciutat de Bourges a partir del 20 d'abril 1457, durant dues setmanes. L'equip organitzador vol prorrogar el termini si hi ha un gran nombre de participants.\nEl Gran Festival de la Corona segueix el seu èxit i el seu esperit. Creix en el nombre de participants, les províncies, l'idioma per tot el món per representar a la seva província, la seva ciutat.\nGFC el lema és: "Tothom guanya, l'espectacle és bonic!"\nTotes les províncies en les que es parla anglès, holandès, francès, alemany, italià, català, espanyol, portuguès, grec estan convidades.\nCada província ha signat una carta de la participació i el suport a GFC, de promeses de contribucions per assegurar l'èxit i la presència de molts dels seus membres en diferents épruves.\nEls competidors que participin les províncies hauran d'informar als membres assignats a cada disciplina de l'equip abans que el Festival el diumenge 19 d'abril a les 23h50.\nMoltes festes es realitzaran en aquests dies, que esperem sigui tan memorable com altres GFC.\nAquest missatge es repeteix a cada Fonda/Gargot i sales amb la finalitat de millorar el treball en les inscripcions.\nLes normes es publicaran en conseqüència, la direcció de la ubicació exacta, tenint en compte més tard.\nLes diferents proves d'aquest V Gran Festival de la Corona:\nJocs. (Líder: Mork)\n5 valents i valerosos cavallers que representen a la seva Província en aquest joc interducal!\nDuel amb l'espasa (Líder: Ceseargl i Oriana Loo)\nDuel a l'espasa: Cada província estarà representada per dos espadachín.\nTir amb arc (Líder: Argael, Nynaeve87)\nCada poble ha d'enviar un representant en aquesta disciplina.\nLluita amb bastons (Líder: Adrienne)\nLlançament de Destrals (Líder: Argael, xyphos)\nCada poble ha d'enviar tres representants en aquesta disciplina.\nCampionat de Soule interducal (Líder: Communard, Nsaymar)\nEquip d'entrades es va elevar a ducal a veure amb Communard, Nsaymar i, especialment, en el fòrum Soule:.\nUn estand de United Artists\nUna exposició de pintura i un concurs\nMolts artistes són desconeguts, i es convida a assistir a aquest festival.\n(Presentació dels diferents gràfics)\nEl concurs serà aconseguir una obra que representa la immensitat de la FMC.\nUna exposició i un banner\nEl concurs serà el d'aconseguir la més bella bandera d'un home i el seu fill.\nLa responsable és Rosa\nEls trobadors són benvinguts a animar banquets i es donaran a conèixer després\nEls narradors tenen una gran audiència per escoltar els mateixos.\n- El coordinador provincial del Gran Festival de la Corona s'assegurarà que a cada sala i Gargot, és aquest missatge per tal de reconèixer i motivar els candidats i d'acord el duc, comte o regent dels representants dels ducats .\nNo podrà haver més de:\n- 5 jugadors + 1 reemplaçant 2 espadachín, un equip que representa a un Comtat\n- 3 llançadors de Destrals, dos combatents de basto i dos arquers per poble.\n- Per a la bandera es troba i les pintures, envieu el seu treball a peu d'aquest efecte en el GFC.\n- De la mateixa manera, narradors de contes, joglars, música tropes us heu de presentar a Rosa.\n- Hi haurà dos llocs d'entrada al Festival, que es limitarà a un perímetre marcat pels pols de color groc i blau.\n- L'exèrcit de Berry, Bourges mantenindra l'ordre i la seguretat en aquest Festival.\n- No es permet portar armes com a membres de la seguretat del Gran Festival i els que tenen dret a portar armes exclusivament de Urbs Valorl.\n- Una tenda de campanya estarà llesta per deixar les seves armes abans d'entrar al Gran Festival.\n- Els equips de les diferents disciplines seran distribuïts per el ducat, a fi d'evitar les estafes\nEls membres de l'equip del Gran Festival de la Corona es reserven el dret de canviar els anuncis i les normes per al bon desenvolupament d'aquest últim.\nLes persones que desitgin recórrer a l'arbitratge de les diferents disciplines es donaran a conèixer als directors i co-directors.\nUrbs Valorl, director del Gran Festival de la Corona, Charles de Valorl, Mestre de la coordinació, Ceseargl mestre Arielle_de_Siorac i Jeanjacob àrbitres, professors de traducció,\nNota del director: Qualsevol intent d'ús indegut, la propietat, l'ús i la còpia del nom serà molt severament castigats pel creador de la FMC per a l'eternitat.\nSujet: Re: Anunci del GFC (versió Català) Sam 11 Avr 2009 - 16:03\nLa Batalla dels Bastons (2 jugadors per ciutat)\nCada ciutat del Comtat ha d'enviar dos combatents, que assistiran per a representar a la seva vil·la al Gran Festival de la Corona\nUn contra un, per exemple:\nVic contra Puigcerdà.\nEl guanyador serà el que tingui més punts al llarg de tres rondes.\nEls competidors estaran equipats amb protecció per si un cas són ferits.\nBasant-se en les mateixes línies dels jocs.\nAbans de cadascuna de les fases de combat, els organitzadors seleccionaran grups de tres números del 0 al 9.\nCada participant donarà l'àrbitre de la seva pròpia sèrie de tres números del 0 al 9.\nDe la suma dels dos conjunts es procurarà obtenir la sèrie que mostra el resultat sobre la taula la ubicació i el nombre de punts.\n0 - Rival abatut, pal trencat! = 4 punts.\n1 - Cop enlaire\n2 - Rival copejat en l'estómac, bastó intacte = 2 punts.\n3 - Raté!!\n4 - Rival ferit al braç, bastó intacte = 1 punt.\n5 - Rival copejat a les cames, pal trencat = 2 punts.\n6 - Gairebé tocat!\n7 - Rival colpejat al cap, bastó trencat = 3 punts.\n8 - Cansat!\n9 - Rival abatut, bastó intacte = 3 punts.\nPer enviar dades a Adrienne\nSujet: Re: Anunci del GFC (versió Català) Sam 11 Avr 2009 - 16:10\nEl llançament de Destrals (3 jugadors per ciutat)\nAquesta prova es juga principalment en equips de 3 per ciutat\nUn llançador s'enfronta a la distància de la meta i, per tant, el seu desig d'enviar a la porra o no. També s'enfronta a la potència, depenent de l'objectiu, enviar com un animal o amb delicadesa.\nUn valor va ser assignat a Distància i la Potència. Això significa que vostè tria una distància (D1, D2, D3, D4, D5, D6, D7, D8, D9, D10) i potència (P1, P2, P3, P4, P5, P6, P7, P8 , P9, P10)\nD1 a D10, un valor de 10, 20, 30, 40, 50, 60, 70, 80, 90, 100 punts se li assignen. El mateix passa amb la potència.\nPer el seu primer enfrontament, cada llançador ha d'enviar una sèrie de números.\nA continuació, els àrbitres faran servir un programari d'atzar. (No podem reunir milers de dades.)\nEls trets es necessitaran a la fase final.\n1er jugador GIRONA\n1 run = D4 / P7\n2 run = D10 / P1\n3 run = D8 / P2\nExemple i explicació:\nD4 refereix P7 i 50 punts = 20 punts TOTAL ----- --------------- 1 d'executar = 70\nD10 i P1, respectivament, van informar de 20 i 70 punts -------- TOTAL 2n executar = 90\nD8 i P2, respectivament, van informar de 10 i 100 punts 3r llançament -------- Total = 110\nL'1 de jugador, per tant, a la seva aldea 270 punts. Faig el mateix per al segon i el darrer jugador.\nEn equips de tres persones es permeten 9 tirs\nEn equips de dues persones es permeten 7 tirs\nEn equips d'un llençador només es permeten 5 tirs\nEl format de les dades enviades:\nNom / Ciutat / Comtat: Des / Pv Dw / Dy Px / Pz\n(u, v, w, x, y, z = nombre d'1 a 10)\nA Argael [/ b] i [b] xyphos\nSujet: Re: Anunci del GFC (versió Català) Sam 11 Avr 2009 - 16:26\nTir amb arc: (2 jugadors per ciutat)\nArquers!! ESCOLTEU, ESCOLTEU!!\nCada ciutat presentarà 2 dels seus millors arquers!\nUna vegada més, en les celebracions del cinquè Gran Festival de la Corona, el nostre orgull, els arquers podran competir i mesurar el seu talent!\nAquí hi ha les regles per a aquesta nova edició:\nEs formaran grans grups, dels quals només els millors passaran a la final\nCada arquer apareixerà competidor en la cursa per llençar sis fletxes.\nTothom tindrà tres intents per demostrar el seu valor i classificar-se per a la segona ronda.\nDesprés del torneig es durà a terme pels successius enfrontaments en duels.\nDurant cada batalla, cada arquer haurà de presentar un llençament al seu oponent...\nFins al final d'aquest torneig.\nEl jurat d'aquest torneig es compondrà de Nynaeve 87 i Argael\nEl jurat té jurisdicció per jutjar els resultats i els litigis relatius a aquest torneig i, en última instància Urbs ...\nAristòtil està del seu costat!\nLa competència de arqueria està aquí:\nCal utilitzar el "torneig".\nCada arquer donarà resultat 1 captura, amb l'objectiu de la seva fletxa SISENA, en cas contrari el resultat no serà validat.\n[b] [color=blue] Per posar una foto aquí, feu-ho de la següent manera: [/ color] [/ b]\n1 - Premeu ImprPant o impressió de pantalla (part superior dreta del teclat)\n2 - Obrir el Paint o qualsevol programari de disseny / foto\n3 - Seleccioneu "Enganxa"\n4 - Desa Arxiu\n5 - www.imageshack.us\n6 - Deseu el fitxer (que no ha d'excedir d'1 024kb)\n7 - Copia l'enllaç i el va posar sobre el tema tal com s'indica ... sense oblidar les etiquetes\nSujet: Re: Anunci del GFC (versió Català)


Llum BCN il·lumina la monumentalitat industrial del Poblenou\nAquest cap de setmana torna Llum BCN, el festival d'hivern dedicat a les noves tecnologies de la llum.\nAquest cap de setmana torna Llum BCN, el festival d’hivern dedicat a les noves tecnologies de la llum. Enguany, el festival s’ha redimensionat i traslladat al barri del Poblenou amb gairebé una cinquantena de muntatges lumínics que ens redescobriran la monumentalitat industrial d’un barri en plena transformació.\nAmb un pressupost d’un milió d’euros, el BCN Llum duplica enguany el nombre d’instal·lacions i espectacles respecte a l’any anterior i ha convidat artistes de prestigi d’aquí i de fora, tot mantenint l’ADN del festival, que consisteix a donar als alumnes de les escoles d’art, disseny, il·luminació i arquitectura de Barcelona l’oportunitat de realitzar un projecte artístic sobre el terreny. “El render es transforma en una realitat”, ens diu Raffaela Perrone de l’Instituto Europeo di design (IED). “Els alumnes poden tractar la llum com un material a treballar, que s’ha de projectar amb les eines que els ofereix el disseny sobre un espai arquitectònic, un escenari que es transforma gràcies a la llum”, diu Perrone, que valora el fet que el Poblenou, en no ser un espai històric tan connotat, dóna als alumnes una llibertat per operar sobre l’espai urbà.\nEl festival abandona la zona de comfort de Ciutat Vella i aposta per un canvi d’escala i una nova escenografia, que segons les directores del festival, Marta Almirall i Maria Güell, “ens reserva racons amagats i sorprenents. Des que vam començar a planificar el festival al Pobenou, hi hem vist caure i aixecar-se nous edificis”, diuen d’aquest barri mutant que s’està gentrificant per una banda i convertint en el nou districte tecnològic de la ciutat per l’altra.\nLes intervencions que veurem enguany es reparteixen en quatre modalitats. En primer lloc podrem veure instal·lacions i espectacles, alguns interiors com els que es podran veure al Disseny HUB, i d’altres a l’aire lliure. En segon lloc, podrem assistir a espais trasformats, on descobrirem racons i passatges del Poblenou sota una nova llum. També ens trobarem amb moltes mitgeres il·luminades, un projecte inspirat i realitzat per Antoni Arola, artista que té l’estudi al Pobenou i amb qui vam poder parlar aquí. Les mitgeres són característiques d’un barri en plena transformació, ja que moltes parets han quedat al descobert a causa de la descompensació arquitectònica. Arola s’ha concentrat en mitgeres en la zona del carrer Pujades. “Aquella llum ataronjada de les mitgeres es manté fins a les dues de la matinada”, explica Glòria Morera de Poblenou Urban District, una associació que ha expressat el desig que algunes intervencions lumíniques deixin de ser efímeres per convertir-se en permanents. Finalment, hi ha l’espai familiar, on s’hi presentaran les projeccions immersives de la quebequesa Monique Savoie, l’artista convidada d’enguany. Us parlem amb més detall de Savoie en aquest article de Lucía Ramírez.\nUna de les instal·lacions més espectaculars serà sens dubte Hack the Light Up, que il·luminarà la Torre de les Glòries i que anirà a càrrec de Giulia Motteran i l’empresa Protopíxel, que ha creat una eina que garanteix el control intel·ligent i expressiu de la il·luminació. Quatre projectes de Llum Bcn Poblenou s’han servit de la tecnologia de Protopíxel per portar a terme les seves intervencions. Sebastián Mealla, manager de Protopíxel, explica que els quatre fundadors d’aquesta empresa va sortir de la UPF i van emprendre el seu projecte al mateix Poblenou. “Llum Bcn posa en contacte les escoles, la comunitat creativa i l’administració i crea així un cercle virtuós que ens permet interactuar amb els ciutadans en l’espai urbà”, diu Mealla. Santi Vilanova,tutor de l’escola EINA, corrobora aquesta visió. Artista visual sortit de l’Hangar, Vilanova explica que BCNLLum s’ha convertit en una plataforma de llançament que li ha permès accedir a altres festivals i obtenir nous encàrrecs. Tot plegat l’ha portat a professionalitzar-se en un sector molt incipient però clarament emergent, dins el qual els artistes consagrats són encara molt joves, ja que ronden una mitjana de 40 anys.\nLlum BCN ens proposa d’iniciar el recorregut al Museu del Disseny, a la Plaça de les Glòries, i anar baixant en direcció al mar, en un itinerari de quatre quilòmetres i que comprèn quatre hectàrees i tres parades de metro (Glòries, Llacuna i Poblenou). L’organització s’ha coordinat amb els espais de restauració de la zona per assegurar-se que els visitants trobin punts d’intendència per poder menjar, beure o escalfar-se.\nPodeu consultar tota la programació al web de Llum Bcn Poblenou.\nAixí serà el futur (em sembla)


Curs Comunicació persuasiva i suggestió aplicades a la venda i a l'auto-motivació - Cambra de Comerç de Sabadell\nHome >> Formació i coneixement >> Formació presencial >> Curs Comunicació persuasiva i suggestió aplicades a la venda i a l'auto-motivació\nCurs Comunicació persuasiva i suggestió aplicades a la venda i a l'auto-motivació\nComunicació persuasiva i suggestió aplicades a la venda i a l'auto-motivació\nAmb Mònica Mendoza, autora del llibre "Lo que no te cuentan los libros de ventas"\nI David Baró, 1r Premi Nacional de mentalisme 2014\nDotar als participants de les habilitats i els coneixements que els permeti fer una bona gestió de les seves emocions, redirigint-les de la forma més adequada i eficient per generar un clima i un context propici per la venda o comercialització dels seus productes o serveis.\nConscienciar de la importància de no caure en espirals negatives que el dia a dia, i la conjuntura actual, ens porta de manera habitual.\nTot professional que desenvolupi una tasca en la que estiguin presents les relacions humanes i que hagi de comunicar persuasivament per convèncer i suggestionar.\nRelació entre la motivació i les vendes\nActitud vers Aptitud\nLes vendes en els temps actuals\nL'estratègia comercial versus la tàctica comercial\nCom defensar el preu quan no som els més econòmics\nPer quin motiu real ens compren els clients?\nLes expectatives d’auto-eficiència i com ens limiten\nSituacions que motiven i que desmotiven\nCom ens auto-motivem cada matí?\nQuè transmetem al client quan estem angoixats/tristos?\nExperiments científics relacionats amb la motivació\nEl perill de caure en l’espiral negativa\nQuè és el fenomen de Profecia auto-complerta?\nTècniques per pensar en positiu\nSessió de mentalisme\nCurs GRATUÏT* per a treballadors, que cotitzin pel Règim General de la SS, d’empreses d’entre 1 i 50 treballadors, que facin la inscripció abans del 29 d’octubre de 2014.\nResta de participants i/o inscripcions rebudes després del 29 d’octubre: 150 euros, subjecte a disponibilitat de places.\nPlaces limitades. Inscripció per rigorós ordre d'inscripció.\n03141613 (indicar en el formulari d'inscripció)\nMónica Mendoza, Psicòloga, Màster en Direcció Comercial per EADA i programa de creixement d’empreses (IESE). Professora de Màrqueting de la Universitat Autònoma de Barcelona (UAB), d’EAE Business School i assessora en vendes de la patronal catalana Cecot.\nÉs professora del COACB (Col·legi d’Agents comercials de Barcelona), i autora del Llibre: “Lo que No te cuentan en los libros de ventas” d’Editorial Alienta (Planeta).\nDavid Baró, prové de família artística i es dedica al món de l’espectacle des dels 9 anys. Al 2008 entra a formar part de l’ACAI (Associació Catalana d’Il·lusionisme). És autor del llibre "Cartomàgia fàcil i efectiva" d'Edicions Marré.\nA l’abril de 2013, la seva intervenció al programa “Tú si que vales” de Telecinco li proporciona un llançament a nivell nacional. Al juny de 2014 es presenta al XXXIII Congrés Màgic Nacional celebrat a Càceres, on guanya el 1r Premi Nacional de Mentalisme.\n*Adreçat principalment a empreses del Vallès Occidental i del Bages, que tinguin entre 1 i 50 treballadors, i que al 2013 no hagin tramitat les bonificacions per a la formació contínua dels seus empleats.\nPrevi pagament de la matrícula de 85 euros, la Cambra tramitarà, de forma gratuïta, les bonificacions que es puguin aplicar, en molts casos, el 100% de l’import. Aquesta s’aplicarà en el TC del desembre que es paga al gener de 2015.


Els dies 11 i 12 de setembre en el Poliesportiu Miquel Àngel Nadal\nEl Poliesportiu Miquel Àngel Nadal acollirà el cap de setmana de l’11 i el 12 de setembre el Trofeu Ciutat de Manacor de Voleibol 2021, que patrocina l’Ajuntament de Manacor. En total seran tres partits que es disputaran per donar inici a la pretemporada. El primer, dia 11 de setembre a les 18 h entre el Conecta Balear CV Manacor i l’UD Ushuaïa Volley, seguits del 12 de setembre a les 11 h el Feníe Energía Mallorca Voley Palma i l’UD Ushuaïa Volley i el mateix dia a les 18 h el Conecta Balear CV Manacor contra el Feníe Energía Mallorca Voley Palma.\nEl capità de l’equip manacorí, Miquel Gallego ha explicat que l’equip ja du dues setmanes d’entrenaments bastant intenses en les que els nous jugadors ja s’han començat a adaptar, pel que creu que arriben «bastant bé» al trofeu. «Nosaltres no l’hem guanyat mai, però sortirem a competir i a jugar a totes», ha declarat.\nEnguany els partits del Trofeu Ciutat de Manacor 2021 podran comptar amb l’assistència de públic, però degut a les mesures sanitàries l’aforament màxim serà del 50%.\nNotícies relacionadesConecta BalearFeníe Energía MallorcaTrofeu Ciutat de Manacor 2021 de voleibolUshuaïa Voley\nConecta Balear es converteix en el patrocinador oficial del Mallorca Waterpolo Club


DES DE LA TRINXERA. MANUAL DE SUPERVIVÈNCIA EN CREATIVITAT PUBLICITÀRIA - eBook - Laie\nDES DE LA TRINXERA. MANUAL DE SUPERVIVÈNCIA EN CREATIVITAT PUBLICITÀRIA\nParir idees. Aquesta és l'essència de la publicitat. Idees que sedueixin i que funcionin. Tant fa si parlem de publicitat de tota la vida, de nova publicitat o de publicitat online. Però d'on venen les idees? Tothom pot ser creatiu? Què fem per estimular el naixement de les idees? Quina és la bona? Com s'ho fan els professionals? Com es ven una idea? Com es defensa una idea? Què hi ha i qui hi ha darrera del dia d'una agència de publicitat? Com treballen els creatius? Realment està canviant la publicitat? Darrere la creativitat publicitària hi ha moltes preguntes i unes quantes més que no he escrit. Jo les he provat de contestar una a una de l'única manera que crec convincent: des de l'experiència. Des del dia a dia del qui treballa en el sector i que ha tastat diferents mercats nacionals i internacionals. Des del foc creuat diari que crec que és el que realment atrau a qui comença en aquesta apassionant professió. L'adrenalina de tenir una idea, defensar-la, vendre-la i portar-la a terme. És a dir, des de la trinxera.


INICIEM PROCÉS ADMINISTRATIU PER ATURAR EL SUPOSAT "PROCÉS PARTICIPATIU" D'USOS DE CAN ZAM. - SOM Gramenet\nHome » Blog » INICIEM PROCÉS ADMINISTRATIU PER ATURAR EL SUPOSAT “PROCÉS PARTICIPATIU” D’USOS DE CAN ZAM.\nAquest matí SOM Gramenet hem presentat una instància a l’Ajuntament de Santa Coloma de Gramenet amb un escrit sol·licitant anul·lar i deixar sense efectes l’anomenat “Procés participatiu per al Pla d’usos de la segona fase del Parc de Can Zam” iniciat per Alcaldia.\nEn més d’una ocasió hem manifestat que aquest és un procés poc transparent i del tot fraudulent. Fins i tot, vàrem arribar a forçar un Ple Extraordinari a l’octubre, per a posar la qüestió sobre la taula, denunciar aquest fet, i exigir la derogació d’aquest procés. El Ple, però, va resultar absolutament estèril, degut a les oïdes sordes que l’equip de govern va fer a tots i cadascun dels arguments presentats. Aquí podeu veure l’entrada al nostre web del dia següent, on vàrem resumir la sessió plenària:\nVàrem elaborar un “dodecàcleg” amb els 12 motius resumits, en els quals es fonamenten els arguments de les nostres protestes i denúncies, que no són només per part de SOM Gramenet, sinó també d’altres partits polítics. Però, sobretot, per part de la ciutadania i els moviments veïnals (veure l’entrada web referida més amunt), i fins i tot un breu vídeo on diverses persones exposaven aquests 12 motius.\nJa que, fins a dia d’avui, no hem fet més que rebre evasives per part de l’Ajuntament, que en cap moment ha sabut defensar de manera convincent la seva posició al respecte, SOM Gramenet hem pres la determinació d’optar per la via administrativa.\nDes d’aquest moment, l’Ajuntament disposa de fins a 3 mesos per a respondre. Esperem poder tenir novetats abans no arribi la data límit d’aquest termini. Nosaltres, com sempre, estarem ben a l’aguait.\nEn cas de no obtenir una resposta satisfactòria, des de SOM Gramenet emprendríem les accions legals pertinents, interposant un contenciós administratiu.


Cicle Mitjà - web\nEXCURSIÓ A CAN RIBAS (BIGUES I RIELLS)\n31 d’oct. 2018, 4:02 publicada per Eva Pegenaute [ actualitzat el 31 d’oct. 2018, 4:47 ]\nDilluns 29 d’octubre, l’alumnat de 3r i 4t vam anar d’excursió a una casa de colònies que es diu Can Ribas a Bigues i Riells.\nVam fer jocs a l’era de la casa i vam anar a descobrir el bosc. Vam veure arbres, petjades d’animals, i les monitores que ens van acompanyar ens van ensenyar un munt de coses. Com que feia fred vam esmorzar i dinar dins d’una sala.\nEl dia va passar volant perquè ens ho vam passar molt bé!\nEl Cim d' àligues\n16 de maig 2018, 11:12 publicada per Eli Peralta\nUna visita inoblidable al Cim de les àligues dels alumnes de cicle mitjà, aquest passat dimarts 15 de maig.\nHem conegut i hem gaudit d'uns magnífics vols d' aus rapinyaires. També hem fet una gimcana ben divertida.\n15 de maig 2018, 6:40 publicada per Eli Peralta\nEls alumnes de 4t hem fet un taller teatral per a reflexionar sobre les compres que realitzem i les conseqüències d' adquirir els diferents productes.\nBiblioteca a 3r\n15 de maig 2018, 6:23 publicada per Eli Peralta\nAquest passat 26 d' abril, hem visitat la biblioteca del nostre poble, la biblioteca Tirant lo Blanc de Montgat. Hem gaudit dels seus espais i ara sabem millor com utilitzar-la.\nTaller de mediambient a 3r!\n18 d’abr. 2018, 5:21 publicada per Eli Peralta [ actualitzat el 18 d’abr. 2018, 5:24 ]\nL' alumnat de 3r hem fet una sortida a la platja de Montgat aquest mes d' abril. Hem buscat molts objectes dels que han d' haver i dels que no haurien d' haver. Hem après un munt de coses de com cuidar la nostra platja!\n17 d’abr. 2018, 6:23 publicada per Eli Peralta\nEls i les alumnes de 4t hem marxat a la casa de colònies La Llobeta a Aiguafreda, de l' 11 al 13 d' abril, hem fet moltíssimes activitats relacionades amb el circ. Ho hem passat també que no volíem ni tornar! El menjar era boníssim i mai oblidarem els i les nostres monitors/es!\nLa higiene del cos\n11 d’abr. 2018, 7:32 publicada per Eli Peralta\nAl març els de tercer hem fet un taller d' higiene, hem recordat un munt de coses, com el manteniment de la nostra dentadura, o de la higiene del nostre cos.\nJornades culturals: Mosaic de quart!\n11 d’abr. 2018, 7:17 publicada per Eli Peralta\nQuins quadres més macos hem fet a les jornades culturals, amb llavors!\n11 d’abr. 2018, 7:03 publicada per Eli Peralta\nAbans d' anar-nos de Setmana Santa, hem fet les nostres mones!\nJocs d' Europa i del món\n11 d’abr. 2018, 6:56 publicada per Eli Peralta\nEls i les alumnes de cicle mitjà hem anat el divendres, 9 de març, al camp de futbol del Montgat a fer unes jornades on hem practicat un munt de jocs tradicionals del món. Els i les alumnes de l' institut ens han fet de monitors i hem acabat aixecant teles de colors, ha estat molt divertit!


Actalitzat el 09/02/2021\nAl voltant del concepte de la Indústria 4.0 i la fàbrica intel·ligent, el Call for Speakers de l’Industry 4.0 Congress busca les ponències que ressaltin les innovacions que permetin a l’empresa industrial reduir els costos de producció, ampliar el seu ventall de productes/serveis i millorar la competitivitat a l’escenari de la intel·ligència industrial. (veure bases de participació)\nEls interessats en presentar la seva candidatura per participar com a ponent a l’Industry 4.0 Congress d’Advanced Factories han d’omplir el formulari d’aplicació previst. El termini per finalitza el 29 de gener de 2021.\nAdvanced Factories (Barcelona, 8-10 de juny de 2021) és la trobada anual dels líders industrials. Des de 2017, any rere any, s'ha consolidat com fira industrial en la qual es presenten les últimes solucions en sistemes d'automatització industrial, robòtica, software industrial, intel·ligència artificial, solucions de visió artificial i simulació virtual, Big Data, IOT, ciberseguretat, Industrial Cloud Computing, Machine Learning i totes les tecnologies 4.0 associades al digital manufacturing.\n30Virtual, entitat col·laboradora d'Advanced Factories 2021\nOrganización / producciónCalidad & innovación (I+D)OtrosEconomía & empresa


e La música popular i els seus pretendents polítics |Nativa\nLa música popular i els seus pretendents polítics\nEscrit el 09/08/2015 per Jordi Oliveras a la categoria ARTICLES.\nArticle publicat al catàleg de l'exposició Batallar / Batallem\nDes de fa uns anys va essent corrent, des de diversos llocs però en bona mesura des del propi entorn musical, que ens preguntem sobre el polític en la música pop.\nPer a alguns, a Barcelona, el contrast d’imatges que es va donar els dies que van seguir el 15M de 2011 quan uns ocupaven la plaça Catalunya i uns altres omplien l’esplanada del Fòrum per assistir al Primavera Sound és tota una referència. El Nando Cruz ho explicava així: “El destí ha volgut que els dos moments més àlgids de les protestes del moviment 15M coincideixin amb els dos festivals estrella de Barcelona. Tenint en compte que l’art sol qüestionar-se la realitat, estranya i incomoda la sensació d’això-no-va-amb mi que es va viure al Primavera Sound i ara al Sónar.” (a El Periódico, el 20/6/2011)\nUn contrast que no només és una bona imatge, sinó que va ser un conflicte real pels que vam estar als dos llocs. Quan passàvem algunes hores al Primavera, ens sorprenia i molestava l’absència de ressonància del que passava a les places. Si el 15M significava la politització de la vida, com podia ser que un espai protagonista de quelcom tant vital i quotidià com la música no ho reflectís?\nAquell any el Primavera gairebé es va aturar, com estava previst, per a que es pogués veure el partit final de la Champions entre el Barça i el Manchester United, però el que ja portava dues setmanes a les places, no va tenir-hi repercussió, i a alguns se’ns va dividir el cor.\nVeient aquest cor dividit podem explicar tot el desplegament crític a l’entorn de la música pop, en converses i textos, públics i privats, que de fet ja havia començat temps abans, en el que molts afeccionats a la música ens hi sentim involucrats i hi hem participat, generant un debat que ja està tenint els seus efectes en el propi “entorn pop”, i jo diria que també té certa dimensió pública més enllà d’aquests cercles.\nPer què hi ha pocs músics que es pronunciïn políticament? Quins valors reflecteixen les lletres pop? Quin significat polític té l’associació a marques de multinacionals de molts festivals, concerts i músics? Què hi ha de realment rupturista en la filosofia del fes-t’ho tu mateix de l’indie? Quina mena de periodisme musical tenim? Per què hi ha poques noies en el sector musical? Aquestes i moltes altres son preguntes que s’han anat obrint amb inquietud des del propi entorn musical i que en certa mesura el posen crisi.\nLa inquietud té unes arrels senzilles en un malestar compartit, però el debat que se’n desprèn és confús, divers i a vegades convuls. Alguns, per exemple, es pregunten quina seria la música de la revolució, o fins i tot demanen als artistes de pop himnes per la “nova política”. Potser busquen lletres políticament explícites o un posicionament dels artistes en tant que figures públiques, enyorant, inconscientment (?) comportaments que es van viure en l’anomenada transició espanyola dels anys setanta. De fet, com més van prenent forma les opcions que canalitzen el moment polític cap a l’assalt de les institucions, més sentim aquestes propostes.\n“Els revolucionaris són presos de la seva moralitat”, ens deia el Javier Rodrigo, en un programa a Ràdio Nativa, i jo afegiria que el poder i qui el vol exercir -l’església, la monarquia, el franquisme, el catalanisme, o, més subtilment, el capitalisme- sempre han volgut la música popular al seu costat, aprofitar el seu potencial, i potser correm el risc de repetir aquest esquema d’apropiació. Potser, quan es fan aquestes demandes a la música, no es fa una lectura prou acurada d’on rau aquesta potència que alguns ambicionen.\n“Si només vols que sigui espectacular el que rimes, pot ser que al final no t’arribi res; si te la ‘sua’ la música, doncs escriu prosa o milita en alguna organització”, diu el Pau Llonch, cantant d’At Versaris, gens sospitós de despolitització, en una entrevista recent, defensant elements formals del rap, i relativitzant també el paper de la música en la seva militància (“En conclusió, per a mi, la música no és una super-militància, siguem clars”).\nUnes formes, les de la música popular [*], que sovint, des de la posició més discursiva -amb més discursos- de l’art han estat qualificades de conservadores políticament, per qüestions com el fet de ser repetitives en el ritme, i tonals en la melodia. El Lluís Nacenta, a l’article “Pop Is Dead?”, ens facilita alguna pista important quan dona la volta a aquest argument, assenyalant les reminiscències progressistes -de confiança en el progrés o sentit de la història- en aquestes crítiques, i afirmant, en contraposició, que en l’ús del clixé hi pot haver potència política.\nI aquí és on jo m’hi agafaria: crec que hem de buscar la potència política de la música popular en les seves pràctiques, més que en els projectes i promeses de futur que pugui enunciar, o en les formes. El “Gracias a la vida” de Violeta Parra és utilitzat en un anunci d’assegurances, independentment del missatge de la cançó i la intenció de l’autora, i el “Girls Just Wanna Have Fun” (“Les noies només volen divertir-se”) de Cyndi Lauper cobra sentit polític en una manifestació que recorda el cas 4F, en el que els manifestants l’acaben ballant en record de Patricia Heras.\nCrec que no hi ha cap cançó, ni cap altra mena de pràctica sonora, que pugui imposar el seu sentit, que no es pugui re-significar en el seu us i escolta. En aquest sentit no hi ha autonomia de l’art. Només els usos -l’escolta, la trobada entre músics i oïdors, la reproducció en un espai, en un temps i amb unes persones concretes- tenen sentit polític.\nAixí, si ens volem preguntar per la dimensió política de la música pop potser hauríem de començar afirmant la seva potència política -conservadora, revolucionària o el que sigui- en temps present. La música pop té potència política aquí i ara en tant que congrega, crea situacions comuns, mobilitza cossos i vehicula vincles d’una manera que segurament no assoleixen altres pràctiques culturals i artístiques. Potser és per això que -malgrat la seva suposada lleugeresa- hi ha debats polítics públics forts a l’entorn d’ella i formulats des d’ella mateixa, per què hi ha consciència d’aquesta potència.\nSi volem exercir crítica i parlar del sentit polític en la música pop, potser el que caldrà és fixar-nos més en aquests usos i apropiacions, -que, ja ho dic ara, són múltiples, diversos i dinàmics- i en els protagonistes d’aquestes situacions, més que en les seves cosificacions estàtiques en forma de textos, cançons i enregistraments.\nSegurament aquest és un comentari que demanaria més explicacions, però no em vull estalviar de dir que a mi, ara mateix, en temps que torna la retòrica amb tanta presència en el debat polític, pensar en la dimensió política en la música pop, em serveix per recordar que el polític té tant o més a veure amb el fer que amb el dir.\nL’explicació a la perplexitat que vam viure en aquell Primavera Sound de l’any 2011 no estava en les cançons que s’hi cantaven, ni en les lletres, ni en els estils… Potser cap d’aquestes coses tenia un sentit polític en sí mateixa, fora de l’experiència íntima del compositor o l’intèrpret amb la pròpia cançó. El que ens va dividir va ser, precisament, el contrast entre dos espais de concentració de gent amb potència política, amb sentits i usos tant diferents.\n[*] Aquí potser val la pena aclarir que, malgrat les referències concretes escollides, no estic pensant en música pop en un sentit molt tancat. On diem pop, potser podríem dir música popular, i, pel que he sentit a dir, és probable que en una realitat com la del país valencià sigui més fàcil pensar en la continuïtat entre música tradicional i pop, que en la realitat des d’on parlo. Igualment, és ben probable, per posar altres exemples, que el que proposo sigui també aplicable, potser amb força més salvatge i menys institucionalitza, als molt diversos tipus de festa que es practiquen a l’entorn de música electrònica o músiques enregistrades.\n« Qui ocupa el debat cultural? Zeitgeist 1982 (proto-sexe, lluita de classes i píxels sonors) »


La Policía Local de Sedaví entrega la cabra montesa al Centre d'Acolliment d'Avifauna Urbana i Animals Exòtics del Saler\nInicio L'Horta Sud Sedaví La Policía Local de Sedaví entrega la cabra montesa al Centre d'Acolliment...\nLa policia local de Sedaví va tindre un destacat paper en la captura d'una cabra montesa en la vesprada d'ahir. L'animal havia sigut vist al matí en la ciutat de valència i havia impactat en un dels seus salts contra la lluna d'un autobús.\nL'animal estava ferit i va ser albirat per primera vegada en el nostre municipi en els voltants del CEIP Vicente Pla i posteriorment en la C/Silla a l'altura del supermercat.\nLa cabra montesa va permaneixer durant un llarg període de temps en la part inferior del pont de la Pista de Silla on va ser retinguda per tres agents de la policia local que van realitzar les oportunes gestions en el telèfon 112, i es van posar en contacte amb la responsable veterinària del Bioparc que a través d'una fotografia remesa pels agents la va identificar com una cabra hispànica pirinenca (cabra montesa), que no s'havia escapat del recinte.\nLa cabra va iniciar la seua fugida, i afortunadament no va arribar a endinsar-se en la Pista de Silla, sinó que es va endinsar en el casc urbà del municipi per a acabar a l'interior d'una frutería, on va ser neutralitzada amb una xarxa pels agents de la Unitat de Medi Ambient de la Policia Local de València i traslladada al Centre Municipal d'Acolliment d'Avifauna Urbana i Animals Exòtics del Saler.\nArtículo anteriorFerran Torres, padrino de Escoles COR Blanquinegre de la Fundación Valencia CF\nArtículo siguienteBurjassot recurre a un reconocimiento extrajudicial de crédito de unos 400.000 euros para pagar facturas pendientes


Els inspectors de l'OPAQ no han pogut accedir encara a Duma.\nL'endemà passat d’haver-se desplegat a Damasc, l’equip d’inspectors enviats per l’Organització per a la Prohibició de les Armes Químiques (OPAQ), col·laboradora de l’ONU, seguia ahir sense poder accedir a Duma, on el dia 7 passat es va denunciar un atac químic. El règim sirià i Rússia van al·legar raons de seguretat per tancar el pas als investigadors.\n#1 Tío Sam\nPrimer bombardegen i després envien als inspectors? És el mateix conte que les armes de destrucció massiva de Saddam ... on són? Una excusa perfecta per destruir un país sobirà i quedar-se amb els seus recursos, a Síria estan fent el mateix, atribueixen les armes químiques a l'exèrcit Sirià, quan és evident que van ser els insurgents, els suposats "terroristes" finançats per Occident.


MestraLITZA'T: 15 NOVETATS INFANTILS PEL DIA DEL LLIBRE\nBlog dedicat a mestres d'infantil amb idees per a l'aula i reflexions sobre temes d'actualitat.\n15 NOVETATS INFANTILS PEL DIA DEL LLIBRE\nEl dia del Llibre és un dels meus dies més esperats de l’any, com a bona fan dels contes que sóc. És un dia especial on la cultura i, sobretot, la literatura tenen un paper protagonista i, això, m’encanta. Regalar llibres és regalar cultura. És regalar moments compartits. És regalar imaginació. És regalar experiències. En definitiva, és un GRAN REGAL!!\nMalauradament, però, el Dia del Llibre és només un dia a l’any per molta gent. Per a mi, i espero que per molta més gent, és o pot ser cada dia. Tots els dies poden ser un gran dia, ple d’experiències, amb un bon àlbum il·lustrat. És per això que jo sempre defensaré el llibre com a gran recurs per a l’aprenentatge i com a tal hi dedicaré les entrades que facin falta. jeje\nJa fa uns dies que no faig més que veure llibres per tot arreu i m’agrada. És per això que volia fer un petit recull de novetats per als que encara dubteu quin conte regalar o comprar per aquest Sant Jordi.\nAixí doncs, per aquest 2017 us recomano aquestes 15 preciositats!!\nQUI QUÈ QUÈ d'Oliver Tallec\nQui què què, de Oliver Tallec, és un llibre-joc ideal per enganxar als més petits a qualsevol hora del dia.\nDe la col·lecció Els QuiQuè, l’editorial BiraBiro ens porta el tercer capítol. Més divertit, si és pot, que els anteriors.\nEls coneixeu? Us asseguro que són una aposta segura i divertida que requereix de molta participació!!\nPODRIES de Joana Raspall\nDel magnífic poema “Podries” de la Joana Raspall sorgeix aquest gran llibre de l’editorial Tukatuka.\nAquest llibre de poesia infantil pretén acostar de manera divertida i amena aquest tipus de literatura als més petits de la casa. Alhora, també, provocarà en ells algunes reflexions que acompanyen aquest preciós poema de la Joana Raspall.\nPodries està ple de respecte cap a les diferències i emoció. Ens fa veure que tots podríem ser altres persones, podríem haver nascut en altres països, podríem tenir cultures diferents i un llarg etcètera de podries. És per això que mai hem d’oblidar que el que ens separa de les altres persones és un simple “podries” i hem d’ajudar sempre que puguem a tot aquell que ho necessiti, com ara els refugiats que fugen d’una guerra que no han decidit i que PODRIEM ser nosaltres.\nAquest llibre no tardarà en estar a la meva biblioteca de “mestra”, us ho asseguro!\nTU M'AGRADES de Noelia Terrer\nAquesta és la història de diferents parelles d’animals aparentment incompatibles però inseparables que, tot i ser ben diferents, s’agraden!\nAquest conte pretén trencar amb els estereotips d’aparença i demostrar que les diferències són positives i molt compatibles.\nTu m’agrades demostrarà als més petits que l’amistat està per sobre de tot a través de les curioses i divertides històries dels animals. Ah, i què me'n dieu de les il·lustracions? Penso que són genials!!\nEL LLIBRE SECRET DE LES PRINCESES QUE TAMBÉ ES TIREN PETS de Ilan Brenman\nDel meravellós Les princeses que també es tiren pets en surt la segona part on el protagonista n'és el llibre secret. Aquest llibre secret revela el nom d’aquelles princeses que es tiren pets i farà passar una bona estona als més menuts tot canviant algunes idees que tenim sobre les princeses.\nEn aquest cas la Laura es retroba després d’uns anys amb el llibre secret de les princeses. El seu pare li havia explicat l’existència d’aquest llibre quan era petita però ara el veurà per ella mateixa. Descobrirà els secrets més preuats de les princeses.\nCom l’anterior, és un gran llibre contra els estereotips de gènere i ideal per trencar la visió de les princeses.\nMOLT DE COMPTE AMB ELS POLLS de Giles Andreae\nMolt de compte amb els polls de Giles Andreae tracta de manera divertida un tema molt habitual a totes les famílies amb fills, els POLLS.\nAixí doncs, en aquest conte acompanyarem a en Roc i els seus polls durant el seu dia a dia. Podrem veure, amb un toc d’humor, com viuen els polls als nostres caps i lo bé que s’ho passen quan ens gratem.\nLlegint aquest conte en família us fareu un tip de riure i és probable que us piqui el cap només obrir-lo!!\nPETITA A LA JUNGLA de Marta Altés\nMarta Altés ho ha tornat a fer! Aquest cop ens porta aquest conte ple de tendresa i superació en el qual ens demostra que ser el més petit no és sempre un inconvenient.\nPetita a la jungla ens parla des de la mirada de l’animaló més petit de la jungla. Ens ensenya la grandesa del món i com aquesta encara és fa més gran quan més petit ets tu. Però això no ha de ser cap impediment per viure aventures, ja que quan més petit ets més grans poden ser les experiències. A més, ens fa veure que tenir por no serveix per res, només ens impedeix viure grans aventures. Si perdem la por és igual la magnitud del repte que de bens segur que ho aconseguirem!\nÉs ideal per alimentar la curiositat dels nostres menuts i motivar-los a no tenir por de res, per gran que sigui.\nEL MUSEU D'EN TRONQUET de Åshild Kanstad Johnsen\nEn Tronquet és un nen molt curiós i es passa el dia recollint coses del bosc i guardant-les en capses a casa seva. Arriba un dia que ja no té espai on guardar les seves troballes. Aquell dia, amb l’ajuda de la seva sàvia àvia, decideix obrir un museu on exposar totes les coses que ha anat recollint del bosc. Vosaltres que faríeu? En Tronquet tenia clar que no els volia llençar!\nAmb aquest conte descobrirem milers d’objectes que en Tronquet ha trobat al bosc i podrem aprendre molt vocabulari nou.\nEn definitiva, Åshild Kanstad Johnsen ens porta aquesta original història d’un museu de troballes.\nELS IMAGINARIS de A.F. Harrold\nEn Rudger és el millor amic de l’Amanda, però només ella hi pot jugar i només ella el pot veure. En Rudger és un amic imaginari. Un dia apareix un senyor que intentarà emportar-se a en Rudger. Es tracta d'un caçador d’amics imaginaris. L’única manera d’evitar que se l’emporti és que fugi sol. Però, sobreviurà sense que ningú l’imagini?\nAquest magnífic llibre tracta un tema delicat com n’és la identitat personal, l’amistat i la imaginació, molt lligats en alguns casos. Tracta amb normalitat i molta delicadesa el tema dels amics imaginaris i fa una metàfora amb els que no hi creuen i intenten evitar que es tinguin.\nSens dubte, un dels millor llibre d’aquest 2017!\nPot ser és un pel llarg per a infantil però és ideal per ser explicat.\nL’Enric era un nen que volia, amb totes les seves forces, volar. Ho va provar de moltes maneres però no ho aconseguia. Va crear ales de tot tipus però no ho va aconseguir. Va demanar volar com a regal de Reis però tampoc va funcionar. Veient les ganes que tenia l’Enric de volar, la seva mare li va explicar que hi havia més maneres de volar i li va regalar un conte. Va ser a partir d’aquell dia que l’Enric va aprendre a volar, a volar a través dels llibres! I des d’aleshores no ho ha deixat de fer mai.\nÉs un gran conte per fomentar la lectura i animar als més petits a volar amb els llibres per la seva imaginació.\nAIXÒ NO ÉS LA SELVA de Susanna Isern\nAquesta és la divertida història de la Paula, una nena que aprèn a dir NO! a la Paula li sembla molt divertit negar-se a fer les coses i dir NO. És aleshores quan la casa de la Paula es transforma en una autèntica selva on els animals fan el que volen.\nÉs un conte divertit amb unes il·lustracions genials, de la mà de Rocio Bonilla, que ens porta a aquell moment en que els infants descobreixen el NO! Ho fa amb molt d’humor i acaba demostrant que el descontrol no agrada a ningú, ni a la Paula.\nLA LLEGENDA DE SANT JORDI EXPLICADA PEL SENYOR DRAC! de Carles Sala i Vila\nAquesta és la curiosa i original història de Sant Jordi explicada pel senyor Drac. En aquest cas, el senyor Drac és vegetarià i no pas ferotge i carnívor. Com seria la llegenda aleshores? I si el cavaller no fos tant valent com aparenta? Amb aquest conte descobrirem un altre punt de vista d’aquesta coneguda història.\nAquest conte no és cap novetat però considero que segueix sent una bona opció per un Sant Jordi alternatiu. Com en tot, sempre és millor tenir més d’un punt de vista de les coses.\nUN TIGRE AMB TUTÚ de Fabi Santiago\nAquesta és la història d’en Max, un tigre especial. En Max és un tigre amb un somni molt clar, ser ballarí. Però a l’escola de dansa no accepten tigres i ell sempre es queda mirant des de la finestra de la classe. Però no es rendirà mai i decideix començar a ballar pels carrers de Paris. La gent quan el veu fuig de por, mai ningú havia vist un tigre ballarí. Tothom l’evita menys una petita ballarina que l’acompanyarà en el seu somni i l’ajudarà a aconseguir ser ballarí.\nAquest àlbum em va enamorar només veure’l. Trencar amb els estereotips mola, i molt! Tothom pot aconseguir ser el que es proposi amb esforç i ignorant els que no hi creuen. Aquest tigre superarà totes les pedres que li van posant al seu camí per aconseguir un somni. Els objectius i somnis ens els proposem nosaltres, en cap cas la societat ens ha de dir el que podem o no fer.\nI EN CASTELLÀ...\nPAPÁ ESTÁ CONECTADO de Philippe Kemmeter\nSi veieu un pingüí amb un portàtil no us espanteu, és el pare del nostre protagonista que està sempre ben connectat al món virtual.\nAixí doncs aquest conte no pot ser més actual i ens animarà a tots a reflexionar sobre quin paper han de tenir o volem que tinguin les tecnologies a les nostres vides. Amb humor ens demostrarà la quantitat de coses que ens estem perdent mentre mirem una pantalla.\nM’encanta aquest conte ja que no només és ideal per a infants sinó que a molts pares i mares els aniria bé fer-li un cop d’ull.\n¿DÓNDE ESTÁ OSO? de Jonathan Bentley\nAquesta és la divertida història d’un nen que no troba per enlloc el seu estimat ós. I sembla mentida que no el trobi ja que sempre sembla molt evident on està. Aquest detall és el que dóna la gràcia a aquest àlbum il·lustrat i el que farà que tots els infants participin.\nA més, tracta el tema de l’aferrament cap a un peluix/objecte que tots hem tingut en algun moment de la nostra infància.\nJonathan Bentley, junt amb l’editorial Patio, ens ofereixen aquesta divertida trama narrada des de la mirada innocent d’un infant. Molt recomanable per a primeres edats!!\nHAY UN TIGRE EN EL JARDÍN de Lizzy Stewart\nTot i estar segura que al seu jardí no hi ha cap tigre la nostra protagonista investigarà i imaginarà. Tot comença quan la seva àvia li explica que al jardí de casa hi viu un tigre, però ella sap que els tigres viuen a la selva i no pot ser que estiguin al seu jardí.\nAquest preciós àlbum il·lustrat farà que veiem que no hi ha res més extens que la imaginació. Mai tallem les ales a la imaginació dels infants o acabaran sent adults sense creativitat ni iniciativa.\nAmb aquest petit recull aprofito per desitjar-vos un gran SANT JORDI a tots, ja sigueu dracs, princeses o cavallers (o cap dels tres jeje)!! Regaleu molts llibres i molt d'amor (aquest és GRATIS, no escatimeu!!)\nLa versió descarregable clicant AQUÍ\nPer últim, us vull proposar fer d'aquest petit recull personal un recull de tots/es fent-lo més gran i més ric. Escriviu als comentaris totes aquelles novetats (o no tant) que creieu que han de sortir a la llista de les bones opcions d'aquest 2017.\nGràcies, gràcies i gràcies als que em llegiu sempre que podeu, Mestralitza't és mig vostre!\nPublicat per Paula Vilella a 13:34\nEtiquetes de comentaris: Contes infantils, Cruïlla, Educació Infantil, Lectura, Literatura infantil, Llibres, Regals educatius, Sant Jordi, Valors\n"Dime y lo olvido, enseñame y lo recuerdo, involucrame y lo aprendo" Benjamin Franklin\nEm dic Paula Vilella Medina i sóc una recent graduada en EDUCACIÓ INFANTIL, la qual cosa em permet dir amb orgull: JA SÓC MESTRA!\nTot i poder dir que sóc mestra encara em queda moooolt per aprendre i és el que pretenc amb aquest blog.\nI UNA FOTO...\nEN QUINA LLENGUA PREFEREIXES LLEGIR-ME?\nVA DE JOCS!!\nCALENDARI D'ADVENT: PROPOSTA PER A LA COHESIÓ DE GRUP\nS’acosta el nadal i amb ell infinites tradicions amb moltes possibilitats a l’aula. Avui us porto un CALENDARI D’ADVENT DE COHESIÓ per...\nLA QÜESTIONADA LLETRA LLIGADA\nLa lletra lligada ha estat qüestionada durant molts anys. L’últim any ha estat un debat a moltes escoles i per a molts mestres, la qu...\n10 NADALES MODERNES\nAra sí, estem a un pas del Nadal i, per tant, entrem de cap a les típiques setmanes de preparar poemes, cançons, portades, postals......\nDECÀLEG D'UNA BONA MESTRA\nUna mestra és, des del meu punt de vista, un TOT TERRENY i, per tant, ha de tenir moltes qualitats. Ser mestra implica moltes més funcions ...\nCARTA ALS REIS D'UNA MESTRA\nEstimades ses Majestat els Reis d’Orient, El meu nom és Paula i ja fa 24 anys que em coneixeu. Com ja sabreu sóc mestra tot i que...\n10 CONTES PER COMPARTIR!\nAvui la cosa va de llibres, més concretament de contes. Havia pensat diferents títols per aquest post com “10 contes de la meva bibliote...\nALTRES BLOGS D'EDUCACIÓ\n22 Recursos per treballar els drets dels infants\nEl Club dels Petits Lectors\n“Vinga, fes de mestra”\nLas cebras salen :\nSI VOLS ESTAR AL CORRENT DE LES MEVES PUBLICACIONS SEGUEIX-ME!\nTAMBÉ POTS SEGUIR-ME A...\nActivitats Afectiva Alegre Art Atletisme Autoestima Autonomia Borsa de Personal Docent Calendari d'advent Cançons Cohesió de grup Construccions Contes infantils Creativitat Cruïlla Cursos Decàleg d'una bona mestra Educació Educació Infantil Emocions Empatia Esperit critic Esport Estampació Estereotips Finlàndia Formació continuada Futur Gracias Finlándia Idees Idees d'estiu Idees de Tardor. Imaginació Intel·ligències múltiples Jocs d'habilitat Jocs de lògica Jocs de taula La por Lectoescriptura Lectura Literatura infantil Lletra lligada Lletra scrip Llibres Màsters Matemàtiques Mestra MestraLITZA'T Mestres Moviment Música Nadal Nadales Natius digitals Observadora ONG Oposicions Paciència Pau Pensament lògic Plans en família Propostes educatives Racons Reflexionem Refugiats Regals educatius Reis Mags Sant Jordi Serigrafia Sexisme Sistema Educatiu Sobreprotecció Solidaritat Sudokus Tardor Teatre Tecnologies Textures Tió Tolerància Valors Valors de l'esport Vocació Volem acollir Voluntariat\nPAULA VILELLA MEDINA. Tema Picture Window. Amb la tecnologia de Blogger.


“Hi ha manca de dones en les converses de pau dels conflictes” | Gemma Busquets Ros | BELLATERRA | Societat | El Punt Avui\n“Hi ha manca de dones en les converses de pau dels conflictes” “Hi ha manca de dones en les converses de pau dels conflictes” “Hi ha manca de dones en les converses de pau dels conflictes” “Hi ha manca de dones en les converses de pau dels conflictes” + “Hi ha manca de dones en les converses de pau dels conflictes” E-mail\nBELLATERRA - 16 maig 2022 2.00 h\nLa investigadora de l’Escola de Cultura de Pau de la UAB fotografiada al campus de Bellaterra ORIOL DURAN.\n“Hi ha manca de dones en les converses de pau dels conflictes” “Hi ha manca de dones en les converses de pau dels conflictes” “Hi ha manca de dones en les converses de pau dels conflictes” “Hi ha manca de dones en les converses de pau dels conflictes” “Hi ha manca de dones en les converses de pau dels conflictes” E-mail\nPer als governs la prevenció i abordatge de la violència de gènere i sexual contra les dones gairebé mai és una prioritat\nCal incorporar una mirada interseccional en el que és la resposta als conflictes armats, al d’Ucraïna però també arreu del món\nGemma Busquets Ros - BELLATERRA\nLes guerres les comencen els homes i les resolen els homes. Incorporar la perspectiva de gènere en les converses de pau és un deure pendent que recorda Ana Villellas, investigadora sobre conflictivitat armada i construcció de pau a Europa, el Caucas i l’Àsia central de l’Escola de Cultura de Pau (ECP) de la Universitat Autònoma de Barcelona (UAB). És coautora dels anuaris Negociacions de pau. Anàlisi de tendències i escenaris i Alerta. Informe sobre conflictes, drets humans i construcció de pau de l’ECP, entre altres publicacions. Imparteix classes en el postgrau de cultura de pau de la UAB i participa en la xarxa de punts focals de gènere de la xarxa Global Partnership for the Prevention of Armed Conflict (GPPAC) i en el grup de treball de dones, pau i seguretat de la plataforma European Peacebuilding Liaison Office (EPLO), així com a l’eix de feminismes de Lafede.cat. És llicenciada en periodisme per la UAB i màster en política internacional i europea de la Universitat d’Edimburg.\nEn què consisteix el seguiment que fa del conflicte entre Rússia i Ucraïna?\nImplica analitzar com va evolucionant el conflicte, els impactes sobre la població civil i posant el focus en l’àmbit negociador, de diàleg. A l’Escola de Cultura de Pau analitzem els conflictes armats posant èmfasi en les causes, l’evolució, dinàmiques i actors, però també posant èmfasi en el que són les oportunitats de pau. És un seguiment sobre l’evolució en l’àmbit negociador.\nEn quin punt estem, en aquest sentit?\nAl març hi va haver unes setmanes en què, tot i la situació de greu violència, massiva, semblava que hi havia una mica més de dinamisme en l’àmbit negociador, amb inclús certs moviments d’apropament. Des de l’abril, amb aquesta nova fase de la guerra més centrada a l’est d’Ucraïna, sembla que les negociacions estan bastant encallades. Això passa en molts conflictes armats. Les negociacions són un àmbit molt complicat. I en aquest cas, en un context d’invasió, encara és més difícil apropar les posicions de les parts. Els conflictes armats difícilment acaben per la via militar. Hi ha pocs casos i els que hi ha són amb un impacte sobre la població civil molt elevat. Esperem que també acabi per la via negociadora, tot i que això implica un treball de negociació difícil ja que no sempre es donen les condicions o les circumstàncies per avançar. S’han de continuar demanant esforços, però, en aquest àmbit.\nLes negociacions formen part de la guerra? Són una estratègia més?\nLes negociacions de pau, perquè funcionin, no poden ser una estratègia de guerra. El que passa és que sovint les parts entren en les negociacions sense voluntat d’arribar a acords, sinó que les utilitzen per guanyar temps, mentre es rearmen o fins i tot intensifiquen les dinàmiques bèl·liques. Però perquè les negociacions de pau funcionin i es puguin assolir acords acceptables per totes les parts es necessita que les parts hi participin amb voluntat real d’aconseguir acords, que sempre són difícils, i amb moltes limitacions. Des d’una perspectiva de cultura de pau, les negociacions de pau sovint són limitades, en el sentit que són formats sovint molt excloents i en què s’aborden alguns dels elements del conflicte. La construcció de pau va molt més enllà de les meses de negociacions. Des d’una perspectiva de cultura de pau, les organitzacions de la societat civil i diferents actors internacionals i locals, en diferents contextos, no només a Ucraïna, intenten que les negociacions siguin més àmplies, més inclusives; per exemple, reclamant la participació de les dones.\nEls periodistes posem el focus en els bombardejos, mentre que les negociacions en queden fora. I en certa manera és bo que sigui així, que no se’n parli gaire?\nHa d’haver-hi un equilibri. Per una banda, s’ha de posar el focus en la necessitat de construir pau a través del diàleg. Això implica que ens hem de preguntar quins esforços es poden portar a terme per avançar cap al diàleg i cap als acords. I periodistes, polítics i societat en general ens hem de fer preguntes en clau de cultura de pau. No hem de parlar només de la guerra i dels impactes, hem de parlar de quins escenaris possibles hi ha, quins esforços es poden fer. Com molt bé dius, els processos de negociació formals requereixen cert espai de més confidencialitat que pugui facilitar un espai on es pugui parlar de qüestions que són molt difícils, arribar a acords difícils. I perquè no es trenqui fàcilment sí que es necessita cert nivell de discreció. Els processos han de tenir certa transparència i han de ser més participatius del que són. No només en el procés entre Ucraïna i Rússia sinó també en altres conflictes, hi manca la participació de les dones i perspectiva de gènere en les negociacions que permeti que en l’agenda de temes, els mecanismes i els resultats que s’aconsegueixin s’hi incorporin qüestions que tenen a veure, per exemple, amb com el conflicte està afectant de forma específica els drets de les dones, incloent-hi la violència sexual.\nLa violència sexual contra les dones és considerada un dany col·lateral més. El punt d’inflexió va ser els Balcans?\nLa violència contra les dones en els conflictes armats és una realitat històrica, que ha sigut normalitzada, sovint invisibilitzada. En les darreres dècades ha estat més present en l’agenda política, en l’opinió pública. Sí que arran de l’ús de la violència sexual contra les dones a les guerres als Balcans, també en el genocidi de Ruanda, es va incorporar de manera més àmplia i més específica en el dret internacional humanitari, tot i que ja es preveia en els convenis de Ginebra. Arran dels tribunals internacionals per a l’ex Iugoslàvia i Ruanda, els seus estatuts i jurisprudència, van ampliar les definicions. També l’Estatut de Roma del 1998 del Tribunal Penal Internacional incorpora explícitament a la llista dels crims de guerra la violència sexual, incloent-hi la violació, però no només. Hi ha altres formes de violència sexual. És una realitat històrica en el marc dels conflictes. Les dones defensores de drets humans i organitzacions de dones d’arreu del món l’han denunciada i és una realitat a la qual fan front. És veritat que des del 2000 els impactes de gènere dels conflictes armats entren a l’agenda del Consell de Seguretat de l’ONU. L’any 2000 per primer cop el Consell de Seguretat de l’ONU va debatre sobre els impactes de gènere dels conflictes i la participació de les dones en la construcció de pau. Es va aprovar la resolució 1325, sobre dones, pau i seguretat , que va ser resultat del treball d’activisme d’organitzacions de dones d’arreu del món en aliança amb actors institucionals. Aquesta resolució és una eina que enforteix, des d’una mirada de marc normatiu, les obligacions dels estats de reconèixer els impactes de gènere de les guerres i la importància de promoure i garantir la participació de les dones en els processos de construcció de pau, en els àmbits de decisió. Hi ha uns compromisos i unes obligacions de prevenir i perseguir i combatre la violència sexual en els conflictes i de promoure i garantir la participació de les dones en els processos de construcció de pau. La realitat sabem que és molt diferent. Per això és important que els mitjans de comunicació i la societat en general interpel·lem els governs i actors internacionals sobre què estan fent per promoure i garantir la participació de les dones en els processos de pau.\nHan passat 22 anys des de la resolució de l’ONU i estem en una societat post Me Too. Pensa que, quant a la denúncia, s’ha passat a un altre estadi?\nEn l’àmbit de l’establiment de responsabilitats penals i d’acció judicial encara hi ha moltes limitacions. Hi ha molta impunitat respecte a la comissió de la violència sexual contra les dones. Això té a veure amb moltes coses, amb el fet que per als governs la prevenció i abordatge de la violència de gènere i de la violència sexual contra les dones gairebé mai és una prioritat. Per això és molt important el treball de recopilació d’evidències de la violència sexual relacionada amb els conflictes que està portant a terme la fiscalia del Tribunal Penal Internacional, així com organitzacions de drets humans, que també estan recopilant proves, tot i les limitacions. Per altra banda, en paral·lel a l’acció judicial que ha d’acompanyar els processos de trànsit de la guerra a situacions postbèl·liques, el focus principal ha d’estar centrat en les persones supervivents que pateixen aquesta violència. El focus principal han de ser els drets i la dignitat de les persones que pateixen aquesta violència i les seves necessitats. Això implica que es necessita suport i recursos també internacionals en aquest cas, en la resposta a la invasió i guerra a Ucraïna. La prioritat és donar resposta a les necessitats de suport integral, que ha d’implicar suport mèdic de manera urgent, suport psicosocial, informació legal..., i això en un context de violència com la que estem veient és difícil perquè continuen les hostilitats. Però alhora s’ha de donar suport a les institucions locals, com ara les organitzacions de la societat civil d’Ucraïna, que estan molt activament implicades a donar aquest suport integral. Alhora també hem de posar el focus en el fet que a Europa hi ha països de la UE com Polònia, Hongria, Eslovàquia o Romania amb restriccions tant legals com polítiques en l’àmbit de la salut i dels drets sexuals i reproductius, i això està provocant que dones desplaçades d’Ucraïna i d’altres guerres –perquè no oblidem que tenim una realitat amb una trentena de conflictes armats i amb persones que es desplacen de diferents contextos de violència– en el seu trànsit per aquests països hagin de fer front a aquestes restriccions, algunes legals i altres polítiques, i que estan suposant limitacions greus d’accés a l’atenció mèdica urgent, a l’avortament... Sempre hem de tenir una mirada àmplia sobre totes les dimensions que envolten la violència sexual relacionada amb els conflictes.\nEn el cas de la població LGTBI, en el conflicte d’Ucraïna hi ha denúncies?\nHi ha hagut denúncies de les dificultats que estan afrontant persones trans, dones trans d’Ucraïna, per sortir del país. En els conflictes armats s’agreugen les desigualtats prèvies preexistents, sobre població que viu diferents dimensions d’exclusió. ONU Dones, l’agència de les Nacions Unides per a l’empoderament de les dones, alertava que la població gitana a Ucraïna està patint discriminació greu en el dia a dia en l’accés a l’ajuda humanitària; també gent gran o persones amb diversitat funcional, menors sense referents adults... Hi ha moltes situacions de persones en situació d’exclusió per diferents eixos de desigualtats. Es necessita posar atenció a aquestes situacions específiques i incorporar una mirada interseccional en el que és la resposta als conflictes armats a Ucraïna i arreu del món.\nCom s’actua sobre el terreny, donant aquest suport, mentre hi ha hostilitats?\nS’actua amb moltes dificultats. Hi ha una gran quantitat d’organitzacions de dones a Ucraïna i activistes i sectors professionals que estan mobilitzats que s’organitzen com poden. Estan fent l’impossible per poder arribar a la població afectada. S’ha de valorar aquesta mobilització massiva de la mateixa societat ucraïnesa en la resposta. Es necessita donar suport des d’aquí als actors i a les organitzacions locals involucrades. I això implica provisió de recursos. Implica també pensar quina és l’ajuda més útil que podem oferir des d’aquí. I l’àmbit de l’ajuda humanitària és importantíssim.\nQuè pot passar a Ucraïna?\nLa dinàmica bèl·lica no està evolucionant de la manera que la Rússia de Putin esperava o voldria. Des de l’Escola de la Cultura de Pau, més que intentar predir amb molt de detall què pot passar, posem èmfasi en la necessitat d’intensificar els esforços per generar condicions per a unes negociacions que puguin conduir a acords; la necessitat d’enfortir el que és la crida a la protecció de civils amb totes les mesures possibles per posar al centre la protecció de civils i la resposta humanitària. Alhora també emmarcar aquest conflicte en una realitat internacional d’una trentena de conflictes armats al món, amb un increment de tensions geopolítiques i geoestratègiques els darrers anys. Davant d’aquesta realitat necessitem urgentment polítiques públiques de prevenció de conflictes de manera transversal en l’acció exterior, comercial i financera, i també polítiques de prevenció específiques amb recursos, capacitats, arquitectures de suport al diàleg i la mediació. Però sobretot repensar cap a on anem, i quin concepte de seguretat és el que volem promoure com a societats. Avançar cap a un concepte de seguretat militar, que és la direcció que estan prenent els governs d’Europa, és qüestionable i s’ha de poder problematitzar i debatre socialment. Des de la cultura de pau es posa el centre en polítiques de desarmament, a enfortir les arquitectures de seguretat compartides en el continent i el multilateralisme..., moltes altres dimensions com la fiscalitat justa que estan relacionades amb la seguretat humana. No podem continuar repetint les errades un cop i un altre. Es necessita avançar en la prevenció de conflictes d’una manera urgent.\nEn l’última edició de l’ Anuari de l’Escola de Cultura de Pau de la UAB es destaca que les dones van continuar afrontant obstacles per participar en negociacions de pau i per a la integració de la seva perspectiva a les negociacions. Així, les dones activistes van demanar diàlegs inclusius, cessament d’hostilitats i respostes humanitàries, incloent-hi casos com els del Camerun, Líbia, Síria i el Iemen. L’Anuari xifra en 37 els processos de pau i negociacions arreu del món el 2021: 12 a l’Àfrica, deu a l’Àsia, set a Europa, cinc a l’Orient Mitjà i tres a Amèrica. Dels 32 conflictes armats actius l’any 2021, més de la meitat també eren escenari d’un procés de negociacions. En 14 no hi havia un procés de pau, i destacaven cinc conflictes d’alta intensitat:\nEtiòpia (Tigre), la regió del llac Txad (Boko Haram), la\nregió del Sahel Occidental,\nMoçambic (nord) i\nRDC (ADF, est).\nEl Punt Avui. Girona 16-05-2022, Pàgina 14\nEl Punt Avui. Nacional 16-05-2022, Pàgina 14


Morella ultima els preparatius de l’Anunci i convoca la última reunió amb les carrosses\nELPERIODIC.COM - 19/08/2017\nL'ajuntament de Morella ha convocat la última reunió amb els i les participants de l'Anunci per tal de ultimar els detalls de la festa del 27 d'agost. D'aquesta manera, la cita serveix per a organitzar la pujada de les carrosses del dissabte i situar-les al lloc on romandran exposades fins l'hora de la desfilada. A més, s'ha insistit en la seguretat durant la desfilada amb l'assignació de dos guies, com a mínim, responsables d'ajudar als conductors durant el transcurs de la desfilada de carrosses. La reunió també servirà per a repartir els tiquets per al sopar fi de festes de l'Anunci i els gots commemoratius de la festa del confeti.\nL'alcalde de Morella, Rhamsés Ripollés, ha destacat que "aquesta reunió ja tracta els últims detalls de la organització de l'Anunci amb les carrosses". Així, l'edil ha comentat que "hem establert l'horari i torn en els quals cada carrossa ha d'entrar a Morella per tal de que siga fluid i no cause molèsties i embussos". A més, Rhamsés ha afegit que "també s'han repartit els diferents tiquets per al sopar de germanor a l'Espai Firal i els gots de l'Anunci, que s'han fet especialment per a aquesta festa". Finalment, ha volgut agrair "a totes les carrosses la seua col·laboració amb la festa de l'Anunci i el treball realitzat durant tot l'any que fan d'aquesta batalla de confeti un dia molt especial per als morellans i morellanes".\nCal recordar que l'Anunci és una festa d'Interés Turístic Nacional on hi participa tota la ciutat. D'aquesta manera, aquest any participen a de la festa del confeti 1.500 persones amb 40 carrosses que emplenen els carrers de Morella de color, festa i alegria. A més, durant el cap de setmana s'esperen 40.000 visitants a la ciutat per a viure aquesta particular festa.\nPresentació del llibre d'Adolf Sanmartín\nAquest matí s'ha presentat el llibre Familia y empresa en la Morella industrial. Firmas individuales y sociedades colectivas. En el sector textil. Siglos XIX y XX d'Adolf Sanmartín. D'aquesta manera, la Sala del Justícia s'emplenava de gom a gom per a conèixer part de la història de Morella , en aquest cas la visió dels empresaris textils de la ciutat durant el segle XIX. L'autor ha destacat la importància d'aquesta industria morellana amb la fabricació de faixes que es distribuïa arreu d'Espanya. També ha explicat que l'empresa es caracteritzava per ser petites empreses familiars. A més, l'autor ha firmat i dedicat gran quantitat de llibres abans i després de l'acte.\nL'alcalde de Morella ha volgut "agrair el treball titànic que ha realitzat l'autor i aquest llibre passsa a formar part d'una publicació referencia de la nostra ciutat per a conèixer seua història més recent, del segle XIX i XX, a través d'un sector econòmic tant important com ha sigut el textil".


Strandpark 20 C Brodersby Alemanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nStrandpark 20 C-, Brodersby, Brodersby, Alemanya, 24398 - Veure al mapaStrandpark 20 CVeure més fotosPiscinaVeure més fotosVeure totes les 24 fotosVeure al mapaParticularitats que li encantaranWi-Fi gratuït en totes les habitacionssaunaaparcament de cotxessolàrium\nSobre l'allotjamentDescripcióDissenyat tant per oci com per negoci, Strandpark 20 C està situat idealment a Damp; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Strandpark 20 C també ofereix moltes instal.lacions per enriquir la seva estada a Damp. L'hotel ofereix Zones públiques amb Wi-Fi, aparcament de cotxes, s'admeten animals de companyia per garantir el més gran comfort possible als seus clients. L'ambient de Strandpark 20 C es reflexa en cada habitació. banyera hidromassatge, calefacció, balcó/terrassa, aparell de televisió, TV satèl•lit/cable són només algunes de les comoditats a la vostra disposició. Durant el dia podeu gaudir de l'atmòsfera relaxant de bany, sauna, piscina coberta, pesca, solàrium. Gaudeixi d'incomparable serveis i d'una localització de prestigi a Strandpark 20 C.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-sesaunasolàrium Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióneverareproductor de DVD/CDempolles d'aigua de cortesiarentadorasecadoraforn microonesrenta vaixelles Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. NOVASOL t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 40000 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.Mostrar més


Plaza De La Cebada Madrid Espanya - Ofertes d'hotels amb els MILLORS DESCOMPTES EN LÍNIA\nCalle De La Ruda 18 4d, Centre, Madrid, Espanya, 28005 - Excel·lent ubicació - Veure al mapa\nMés informació sobre Plaza De La Cebada\nBen situat a la compres, els paisatges, els restaurants area de Madrid ciutat, Plaza De La Cebada us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Plaza De La Cebada és compromet a que la seva estada sigui el més còmoda possible. Wi-Fi gratuït en totes les habitacions, habitació familiar són només algunes de les comoditats que fan que Plaza De La Cebada sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Plaza De La Cebada és un lloc ideal d'estada pels viatgers que busquin encant, comfort i facilitat a Madrid.\nEstació de metro Puerta de Toledo\nPalau Reial de Madrid - 770 m\nMuseu del Prado - 1,38 km\nParc del Retiro - 2,13 km\nPlaça Major - 580 m\nMuseu Thyssen-Bornemisza - 1,29 km\nMuseu Nacional Centre d'Art Reina Sofia - 880 m\nEstadi Santiago Bernabéu - 4,99 km\nMercat de San Miguel - 530 m\nPolideportivo la Latina - 70 m\nCasa Vega - 110 m\nPlaza de la Cebada - 120 m\nPlaza de Cascorro Madrid - 120 m\nHumboldt Viajar Seguro - 140 m\nLa Latina - 170 m\nCava Alta - 180 m\nPlaza Del Humilladero - 200 m\nMercat El Rastro - 240 m\nCal que informeu el Plaza De La Cebada de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Canal d'Agafallops - La ruta del Ter\nPortada > Coneix la ruta del Ter > Rutes temàtiques > Ruta del patrimoni cultural fluvial > Distribució i emmagatzematge: canals, recs, rescloses i preses > Canal d'Agafallops\nTranscorre sempre per la banda dreta del riu. D'amplada fa uns 5 m, i els murs del canal tenen una amplada d'entre 60 i 90 cm. Durant el seu recorregut, de 308 m, el canal presenta al seu interior tirants fets de rajoles sobre les quals hi ha pedres unides amb morter o bé realitzats amb ciment. Abans d'arribar a la pinta hi ha un tram d'uns 50 m en què el canal passa per sota terra.\nCanal de can Botey\nEntre el canal i el riu hi ha vegetació riberenca amb presència de brossa, i per la banda dreta predomina una franja enjardinada, a excepció del tram final, on creix sense ordre i a més és la zona de pàrquing de la fàbrica. Riu avall queda la resclosa de l'aprofitament Vaquer. Per la banda esquerra transcorre el riu Ter, i per la dreta hi ha les instal·lacions esportives de Ripoll. Després és travessat per sobre pel pont i variant de Castell d'Adral, havent-hi seguidament els antics habitatges dels obrers de la fàbrica fins a arribar a la fàbrica, on hi ha dues plaques que recorden els aiguats del 1917 i el 1940.\nRafael Roldós, veí de Barcelona, el 1889, va demanar poder autoritzar 2.500 l/s per a una fàbrica fabril. El canal faria 5 m d'amplada i 1,50 m d'altura. El Govern Civil ho va autoritzar el novembre del 1890. Roldós va llogar, el 1892, l'explotació a Josep Rifà i Cia. Josep Botey, el 1925, va comprar l'aprofitament. El salt és de 3,60 m. La canalització ha tingut diferents modificacions, motivades per les destrosses produïdes pels aiguats i riuades.\nParal·lel al Ter per la banda dreta, entre la zona esportiva i la semicolònia Agafallops.\nCtra. de Barcelona, s/n. 17500 Ripoll\n972 70 01 08\nPortar aigua a la fàbrica d'Agafallops\nNeteja de l'entorn immediat.